-Դուք մի՛ սևեռվեք իմ հանրաճանաչության վրա, խնդիրը դա չէ… Իմ անունը, իմ հաջողությունները արվեստում միջոց են, գործիք՝ երիտասարդ սերնդին ցույց տալու, որ փոքրաթիվ ազգ լինելով՝ մենք կարող ենք չափվել աշխարհի ամենամեծ ու առաջադեմ ժողովուրդների հետ։ …Որ ազգը փառավորվում է իր տաղանդավոր զավակներով, և յուրաքանչյուրը կարող է իր տքնանքով, իր աշխատանքով փառք բերել սեփական ժողովրդին ու բարձրացնել հայրենիքի անունը։ Ես այն կարծիքին եմ, որ բոլոր մարդիկ էլ տաղանդավոր են։ Պարզապես շատերը իրենց գործով չեն զբաղվում, այդ պատճառով էլ ձախողվում են։ Մարդը պիտի կարողանա գտնել իր մասնագիտությունը՝ իր տարածքը, մնացածը կտրվի ինքնաբերաբար։